**Tárgy:** Javaslat Pesterzsébet Önkormányzata 2017. évi gyermekjóléti és gyermekvédelmi feladatainak ellátásáról szóló beszámoló elfogadására

**Melléklet:** Beszámoló

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96. § (6) bekezdése kimondja, hogy

„**A települési önkormányzat** és az állam fenntartói feladatainak ellátására a Kormány rendeletében kijelölt szerv **a gyermekjóléti és gyermekvédelmi feladatainak ellátásáról** **minden év május 31-éig** - a külön jogszabályban meghatározott tartalommal - **átfogó értékelést készít.** **Az értékelést** - települési önkormányzat esetén a képviselő-testület általi megtárgyalást követően - **meg kell küldeni a gyámhatóságnak**. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.”

A fent hivatkozott jogszabályi rendelkezés alapján a Képviselő-testület által megtárgyalt és elfogadott, a gyermekjóléti és gyermekvédelmi feladatainak ellátásáról szóló beszámolót meg kell küldeni Budapest Főváros Kormányhivatal Gyámügyi és Igazságügyi Főosztály Szociális és Gyámügyi Osztály részére.

Fentiekre tekintettel kérjük a Tisztelt Képviselő-testületet, hogy a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú mellékletében rögzített tartalmi követelmények alapján elkészített és a jelen előterjesztéshez mellékelt *Pesterzsébet Önkormányzatának 2017. évi gyermekjóléti és gyermekvédelmi feladatainak ellátásáról szóló beszámolót* elfogadni szíveskedjék.

**Határozati javaslat:**

A képviselő-testület úgy dönt,

1. hogy Pesterzsébet Önkormányzata 2017. évi gyermekjóléti és gyermekvédelmi feladatainak ellátásáról szóló beszámolót elfogadja,
2. felkéri a polgármestert a szükséges intézkedések megtételére.

**Felelős:** Szabados Ákos polgármester

**Határidő:** adott

A határozati javaslat elfogadása *egyszerű szótöbbséget* igényel.

# Az előterjesztést tárgyalja: Egészségügyi és Sportbizottság

 Oktatási, Kulturális, Ifjúsági és Informatikai Bizottság

 Szociális Bizottság

Az előterjesztést készítette: Schmidtné Buda Andrea KESZO osztályvezető

 Farkas János KESZO ifjúsági referens

Szakmai közreműködők:

Ádám Ágnes, az Anyaoltalmazó Alapítvány intézményvezetője

Makádi Katalin, a XX. és XXIII. kerületi Rendőrkapitányság kapitányság-vezetője

Ódor Terézia, Pesterzsébet Önkormányzatának Humán Szolgáltatások Intézménye intézményvezetői jogkörben eljáró intézményvezető-helyettese

Szakali Tibor, Pesterzsébet Önkormányzatának Humán Szolgáltatások Intézménye intézményvezető-helyettese, gyermekjóléti szakmai vezetője

Pázmándi Judit KESZO osztályvezető-helyettes

**Budapest, 2018. március 05*.***

##  Schmidtné Buda Andrea

  **osztályvezető**